NETFLIX-SARJA
Hengitä.
Äiti!
Sinun pitää syödä. -Mene Zora-tädin kanssa. Hän lukee sadun.
En!
Idalia. Ole kiltti. -Ei…
Hei.
Anna minun puhua hetki äidin kanssa, jooko?
Ei nyt, Zora.
Ei nyt.
Selvä.
Tulen myöhemmin.
Viikon päästäkö?
Ehkä kuukauden?
Tai kun Idalia valmistuu lukiosta?
Pelleiletkö?
Tyttäreni menetti juuri isänsä.
Sinun miehesi ei kuollut.
Hän on kotona, Zora. -Enkä ole hänen kanssaan juuri nyt.
Olen tässä.
Miten tuo auttaa minua?
En sure sinun aikajanallasi.
Voit mennä.
Minulla ei ole aavistustakaan, mitä käyt läpi.
Mutta tiedän, että Lino ei ole ainoa, joka on lähtenyt.
Näemme sinun katoavan silmiemme edessä.
Äiti ja Maxine menettävät tyttärensä, minä menetän siskon -
ja Idalia äidin.
Ei ole reilua pyytää ryhdistäytymään, mutta tyttö tarvitsee sinua.
Tuhkat, Amy.
En voi.
En voi, Zora.
Ne ovat olleet autoni takaluukussa kaksi viikkoa.
Tuon ne sisään. Älä tee niille mitään.
Minun täytyy pitää lupaukseni Linolle, enkä pysty siihen!
En pääse sängystä.
En voi! En voi viedä häntä takaisin Sisiliaan.
Älä pyydä sitä, koska en voi!
En voi!
Ole kiltti, Zora.
Selvä.
Kysyn sinulta jotain.
Enkä halua, että suutut.
Mitä?
Olethan peseytynyt muistotilaisuuden jälkeen?
Mitä?
Sinun pitää peseytyä.
Tarkoitatko, että haisen?
Minä haisen.
Sinä haiset.
Mutta jos haistat oman löyhkäsi,
olet yhä elossa.
Tiedän.
Kaikki on hyvin.
Tuon Linon sisälle.
Selvä.
Kerro, mitä pitää tehdä, amore.
SISILIA
Olemme melkein perillä.
Babbo olisi onnessaan, että tapaat hänen perheensä.
Idalia, pikkuiseni.
Biagia-täti!
Hei, suloinen Idalia.
Missä Lino on?
Istu minun viereeni lapsen kanssa.
Äiti, mitä tapahtuu?
En tiedä.
Biagia, Idalia on väsynyt.
Äitini valmisti teille huoneen yläkertaan.
Asummeko täällä nyt?
Ei, kultaseni.
Ei.
Hautaamme babbon ja palaamme Kaliforniaan.
Hautaamme?
Niin, kultaseni.
Toimme hänet tänne, jotta hän pääsee hautausmaalle.
Muistatko?
Jätämmekö hänet tänne?
Isäsi ja minä puhuimme tästä.
Hän ei kertonut minulle.
Hei.
Kaikki muistavat, että hän on miehesi, mutta kukaan ei muista, että hän on isäni.
Olin 10-vuotias, kun isäni kuoli.
Olin surullinen, koska en nähnyt häntä enää.
Mutta sitten käytin mielikuvitustani ja sydäntäni.
Kultaseni.
Ja vaikka isäsi on poissa, näen hänet. Tunnen hänet. Täällä.
Ja kaikki se herkullinen ruoka, mitä hän teki sinulle?
Nyt voimme tehdä sitä yhdessä. Minä ja sinä.
Ja kun olet vanha isoäiti kuten minä, jopa minua vanhempi,
voit opettaa omaa lapsenlastasi.
Kun hän on tällaisessa keittiössä,
hän näkee sinut. Ja minä. Ja isäsi myös.
Se on liikaa hänelle.
Serkkuni Santina vahtii lapsia.
Missä Idalia on?
Odottaa teitä sisällä.
Voinko auttaa jotenkin?
Ei. Työskentelen yksin keittiössäni. Istu.
Lapsi?
Nukkuu.
Ymmärrän, Amy.
Kun Giacomo kuoli,
tunsin väsymystä,
raskautta luissani. Äidistäni tuntui samalta, kun isäni kuoli.
Tunnen tuon kivun, koska olen kärsinyt siitä.
Tunnet sen kaksinkertaisesti, sekä itsesi että tyttäresi vuoksi.
Mutta sinun pitää syödä.
Katso, kuka on hereillä. Hei.
Voinko leikkiä tänään serkkujeni kanssa? -Kyllä. Mutta pukeudu ensin.
Ja tervehdi kunnolla isoäitiäsi.
Tule tänne. Syö.
Ja sinun pitää syödä kaikki, jotta kasvaisit isoksi.
Kylässä sanotaan, ettet pukeudu mustaan, ja se on totta.
Santina!
Mitä oikein ajattelet? Älä vastaa.
Mutta sanoin, että tietenkin hän pukeutui mustaan, kun Linuzzo kuoli.
Eikö niin?
Ainakin yhtenä päivänä, eikö niin?
Milloin menette takaisin? Kai jäätte Pyhän Annan juhliin asti?
Emme suunnitelleet…
Tietenkin lapsi viihtyy täällä. Täällä on raikasta ilmaa ja perhe.
Ja Lino piti aina Pyhän Annan kulkueesta.
Menen kävelylle.
Olet aina samanlainen.
Palaan pian. -Selvä.
Zora, vastaa tai soita takaisin. Tämä on vaikeampaa kuin luulin.
BAARI
Hyvää iltaa, toverit. -Hyvää iltaa.
Osanottoni, signora.
Anna minun esitellä itseni. Olen Nunzio, Castelleonen pormestari.
Tunsin miehesi,
levätköön hän rauhassa.
Amerikkalainen?
Et ehkä tiedä,
mutta olen suunnitellut helikopterikentän ja tenniskentät pieneen kyläämme.
Täällä tarvitaan innovaatioita ja virkistystä kuten Amerikassa.
Eikö teitä ole vain 300?
513. Kaksi syntymää viime vuonna, yksi tänä vuonna. Ja vain 15 kuolemantapausta.
Mukava tavata.
Mario! Katso!
Hän on tumma, mutta nätti.
Hän lähti baarista, vaikka hänen miehensä pantiin juuri hautausmaalle.
Filomena-parka.
Syntymäpäivänäsi? Mikä se kulkue on?
Kaupungin festivaali tai jotain.
Kuten Fire Ant -festivaali, johon isoäiti Evelyn aina vei meidät?
Mutta kyseessä on pyhimys eikä valtava punainen tulimuurahainen.
Ajatus siitä, että olen täällä ensimmäisen syntymäpäiväni ilman täällä, Z…
En tiedä, haluaako hän minut tänne vai vain pojantyttärensä.
Mitä sinä haluat?
Linon takaisin.
Maagista ajattelua. -Älä käytä suruterapiapuhetta.
En voi tuottaa hänelle taas pettymystä. -Ei voi mitään. Jatkat yksin elämääsi.
Matkalla tulee olemaan kuoppia. Olisiko niin kamalaa, jos jäisit?
Missä olet ollut? -Mitä?
Mene suihkuun. Äkkiä.
Täällä ollessasi sinun täytyy käydä näiden ihmisten luona.
Tässä ovat nimet, talot ja järjestys, jota sinun pitää seurata.
Ei, Filomena. En osaa lukea tätä.
Miksi et?
Ei. En osaa. Se on sisiliaa. Mitä tämä tarkoittaa?
"Franco, lähellä suihkulähdettä. Punainen ovi."
"Tuccio, baarin vieressä ja pakettiautoja edessä."
"Vanha Pina, hautausmaan lähellä."
Entä osoitteet?
Kuka tarvitsee osoitteita? Kerroin juuri, missä he ovat. Sinun on mentävä tänään.
Giacomo sanoi, että Amerikassa leipä on kamalaa.
Puissa on niin paljon hedelmiä, että ne putoavat ja ihmiset astuvat päälle.
Syö. -Ei, kiitos.
Mitä nyt?
Sanoinhan. Liikaa makeisia.
Hän ei voi hyvin. Tule tänne.
Hän ei näytä voivan hyvin. Meidän on parasta…
Viedään hänet lääkäriin.
Ei tarvitse.
Mennään. -Santina.
Lähdetään.
Lapsi ei voi hyvin. Menemme lääkäriin.
Hän on kunnossa. -Ei.
Tämä ei ole tarpeen, Santina.
Lääkäri on kaupungin rikkain mies. Kukaan ei käy hänen talossaan.
Voit kertoa kaiken, mitä näet.
Haluan varmistaa, että lapsi on kunnossa. Parempi vara kuin vahinko!
Kuulin, että sisällä on kaunis piano.
Ja hän juo kahvia kultaisesta teekupista.
Lääkärin pitää kutsua teidät kahville.
Hän on Linon vaimo ja amerikkalainen.
Eikä hän voi jättää sinua ulos. Tämä on tilaisuutemme.
Sitten kerrot kaiken meille.
Mene. Odotan sinua täällä.
Lyön vetoa leskeneläkkeestäni,
että Filomena ja amerikkalainen eivät tee koskaan sovintoa.
Poika menee naimisiin, eikä äiti mene häihin?
Miten sellaisen voi ikinä unohtaa?
Vaimoni teki kamomillaa lapselle, hän voi pian paremmin.
Sinulla on kuva isästäni.
Kyllä, se on isäsi.
Kävin kerran Firenzessä -
ja söin ravintolassa, jossa hän työskenteli.
Hän oli onnellisempi kuin koskaan.
Kun kuulin, että hän oli sairas, rukoilin usein hänen puolestaan.
Hän oli yksi meistä.
Lino oli erityinen ihminen.
Hän oli kiltti,
välittävä…
TOHTORI RONALDO MUSCARELLA
Mitä tapahtui?
Hän liikuttui talon kauneudesta.
Montako kattokruunua siellä oli? Kerro.
Näin vain kolme.
Oikeastaan näin kahdeksan, ja ne olivat kaikki kultaa.
Idalia, kultaseni. Älä juoruile. Mennään.
Hän on aina samanlainen.
Miksi pidät viinistä? En ole koskaan juonut sitä.
Tässä.
Maista.
Ettei kukaan näe.
Pärjäsit hyvin tänään.
Se nainen, joka odotti lääkärin luona Santinan kanssa…
Kumpi? Ristivarvas-Anna vai Pina, jolla on silmälasit?
Sanoitko Ristivarvas?
Kutsumme häntä Ristivarpaaksi, koska hän valittaa aina jaloistaan,
mutta pitää nuoren naisen kenkiä.
Kerran hän otti pedikyyrin Palermossa.
Ihan kuin kynsien maalaaminen ratkaisisi kaiken.
Sinä siis juoruilet?
Amore.
Tein sinulle jotain.
Sinun pitää pukeutua.
Menet Biagian kanssa allekirjoittamaan papereita.
Kutsuin sinua monta kertaa. -Mitä?
Kyse on tilasta. Sinun pitää tavata notaari.
Sinulla on tapaaminen tänä aamuna.
Allekirjoita tähän, tähän ja tähän.
Vanhimman pojan vaimona sinä ja tyttäresi olette perijöitä.
Ei.
En voi allekirjoittaa.
Miksi panit minut siihen asemaan?
Filomena, miksi et kertonut minulle tuosta?
Kerroin tänä aamuna.
Et kertonut, että annat minulle talosi ja perheesi maat.
En kuulu tänne.
Ne ovat myös lapsenlapselleni.
Amy! Nunzio tarvitsee apuasi!
Allekirjoita tämä ja myönnä, että se oli sinun syysi. Allekirjoita.
Pormestari ei puhu englantia.
Te törmäsitte minuun.
Lopultakin joku, joka voi selittää, miten ajamme täällä.
Hän ei katsonut eteensä ja törmäsi autooni.
Koeta saada hänet ymmärtämään se. -Allekirjoita.
Anna minun puhua hänelle. -Tee se.
Hei, olen Amy. -Hei.
Sano, että jos hän ei siirrä autoa, soitan poliisille.
Tämä saari on kaunis, mutta sietämätön.
Hän törmäsi autooni.
Hän on pormestari.
Hän ei myönnä ikinä syyllisyyttään kaikkien näiden ihmisten edessä.
Sinuna menisin autoosi ja lähtisin ennen kuin hän soittaa poliisille,
jossa hänellä on varmasti sukulaisia.
Ja mistä tiedät kaiken tämän?
Kannattaisi lähteä.
Kiitos paljon.
Kerro terveisiä Cornwalliin!
Linssejä.
Ne ovat maatilaltani.
Autoit poikaani Nunziota.
Olinko oikeassa?
Olenko minä rakas pormestarinne?
Äiti!
Isä Matteon tutkimuksia, äiti!
Kuka antoi nuo?
Nunzion äiti. En voinut kieltäytyä.
Hyvä. Joten olit Nunzion puolella.
Olen pahoillani asianajajasta ja maasta…
Amy, meillä on sanonta.
"Koti on niin kauan kuin tarvitset, ja maa niin kaukana kuin näet."
Minun pitää puhdistaa nämä linssit.
Voimmeko puhua loppuun?
En voi olla kuten leski Likainen Linssi.
Hänen miehensä menetti hampaan, koska hän ei puhdistanut linssejä hyvin.
Et siis vastaa?
Amy.
Täällä jotkut tulevat ja menevät, mutta me jäämme ja suojelemme omiamme.
Kuten tänään. Olet yksi meistä.
Pidit siitä tai et. Niin se on.
Filomena meni kirkkoon. Hän odottaa sinua.
Tulimme hoitamaan Idaliaa.
Mene, hän odottaa.
Ota tämä peittämään hartiasi.
Rukoilin häntä, kun sinä ja Lino menitte naimisiin.
Ja rukoilin häntä, kun poikani teki kuolemaa.
Tänään rukoilen häntä taas.
Kaiken tapahtuneen jälkeen tiedän,
että haluat ehkä lähteä -
palaamatta koskaan.
Mutta rukoilen ja toivon,
että haluat nyt rakentaa jotain kanssani.
Haluan sinun palaavan.
Ja että Castelleone olisi sinulle kuin koti.
Tietenkin vain,
jos niin haluat.
Filomena, en ole varma…
Minun piti sanoa sanottavani.
Joten…
Mieti asiaa.
Tämä ei ole reilua. Jalkasi ovat pidemmät kuin minun. En halua enää kävellä.
Selvä. Hyppää selkääni. Saat kyydin.
No niin.
Tämä se on.
Katso. Puiden läpi näet Välimeren.
Tämä on hyvä paikka, kun sydämeen sattuu.
Siksi toin sinut tänne.
Hei.
Minäkin kaipaan häntä.
Se sattuu, äiti.
Tiedän.
Niin suuri rakkaus kuin mitä babbo tunsi meitä kohtaan, ei katoa tuosta vain.
Hän on yhä kanssamme.
Mistä tiedät?
Koska näen hänen parhaat puolensa sinussa.
Idalia.
Olen tässä.
Äiti?
Jos en näytä babbolta, olenko silti italialainen?
Olet italialainen, koska kyse ei ole ulkonäöstä.
Kyse on perheestä, ja perhe on se, jota päätät rakastaa.
Mitä minulle tapahtuu, jos sinä kuolet?
Ihmisenä oleminen tarkoittaa, että kuolemme jonain päivänä.
Minäkinkö?
Sinäkin. Mutta et vielä pitkään aikaan.
Ja äitisi on terve. Ja olen vahva.
Miten muuten olisin voinut kantaa sinut alas?
Mutta sinulla on aina ihmisiä, jotka rakastavat sinua -
ja jotka huolehtivat sinusta.
Tule.
Hei. Olen Antonio.
Löysittekö Ortolanon maat?
Linon isoisä istutti nuo puut.
Mitä?
Kun olimme pieniä poikia,
Lino kirjoitti nimensä kaivoon persikkapuun viereen.
Tunsitko isäni?
Pelasimme jalkapalloa, vaikka Linolla ei ollut oikeita kenkiä.
Tonino!
Isäsi käski sinun varmaan kutsua minua niin. Kyllä. Olen Tonino.
Perheesi pitäisi tulla Castelleoneen. Ensi viikolla.
Syntymäpäivänäsi.
Tännekö? -Niin, tänne.
Kutsu heidät kulkueeseen. Sano, että he ovat tervetulleita talooni.
Voi hyvänen…
Mutta kuka on Pyhä Anna?
Marian äiti. Hän on kaikkien äitien äiti.
Hänen pyhäinpäivänsä on sinun syntymäpäivänäsi.
Hän on leskien ja matkaajien suojeluspyhimys.
Ei voi olla totta.
Vieraita ei ole paljon. Toivottavasti tämä sopii perheellesi.
Isäni varttui 300 asukkaan kylässä.
Itä-Teksasin ja Castelleonen yhtäläisyydet ovat suuremmat kuin luulet.
Viimeksi minua tuijotettiin näin, kun kävin vessassa rekkapysäkillä Alabamassa.
Tervetuloa Castelleoneen.
Tervetuloa!
Auta heitä matkatavaroiden kanssa.
Hei!
Hei. -Hei!
Zora-täti!
Sinä teit sen.
Haluan tehdä teille kaikille aterian,
joka on perinteinen ja unohtumaton.
Käännä.
Hän tekee parhaan aterian, minkä olette ikinä saaneet.
Hyvä, koska tämä vauva alkaa oikutella, jos en syö pian.
Olen valmis.
Tehdään caponataa.
Linon resepti.
Kutsuit häntä äidiksi.
Hän on onnekas. Hänellä on nyt kolme äitiä.
He opettavat, miten olla paras mahdollinen äiti sinulle.
Miten voin auttaa?
Minä tunnen vihannekset. Nämä laadut ovat kauniita.
Ja minä autan teitä syömällä samalla.
Mistä aloitamme?
Ensin aloitetaan lämmöllä.
Sipulit ovat pistäviä, välttämättömiä,
mutta niiden on antauduttava, jotta löytyy jotain uutta.
Persilja. Varsissa on enemmän makua, koska ne ovat lähempänä maata.
Sisilialaista oliiviöljyä ei voi ymmärtää tuntematta sen alkuperää.
Keittiössä tasapaino syntyy siitä,
kun kitkeryys tasapainotetaan makealla.
Ja lopuksi -
lisätään aina rakkautta.
Selvä.
Olen päättänyt allekirjoittaa asiakirjat.
Haluamme palata.
Minun on näytettävä jotain talossa.
Selvä.
Avaa laatikko.
Jos joudun sairaalaan, nämä ovat vaatteeni.
Niitä riittää kolmeksi päiväksi ja yöksi, jotta Biagian ei tarvitse pyykätä.
Avaa alin laatikko.
Nämä vaatteet ovat kuolemaani varten.
Miksi kerrot minulle tämän?
Jotta molemmat tyttäreni tietävät, mistä etsiä.
Kun saavutat minun ikäni,
ymmärrät, että me vain kuljemme elämän läpi.
Täällä vanhukset sanoivat: "Castelleone on paikka, jonne Jeesus unohti paitansa."
Jotkut sanoivat sen tarkoittavan,
että tämä on paikka, jonka voi unohtaa.
Täällä käy kerran, mutta ei koskaan palaa.
Mutta mielestäni se tarkoittaa, että olemme tarpeeksi arvokkaita siihen,
että Jeesus kävi täällä.
Ymmärrätkö? -Kyllä.
Luulin, että jäin tänne vain Idalian vuoksi.
Ja katso.
Löysin tämän.
Lino on ehdottomasti iloinen tästä.
Lino livahti tänne lukemaan, kun hänen piti olla töissä.
Jos haluat, voimme tehdä tästä studiosi, kun palaat.
Taidettasi varten. Kuten Los Angelesissa.
Tiedän, että se on sinulle tärkeää.
Muutat asiat kauniiksi. Näin sen.
Samoin poikasi.
Kyllä.
Olitte kuin kaksi haarukkaa, jotka söivät samalta lautaselta.
ELÄKÖÖN PYHÄ ANNA
Kiitos, että johdatit minut tänne.
Olet kotona.
Tekstitys: Merja Pohjola